Den Vest-Sjællandske Avis, 1818-05-09
Oversigt over Dagens udenlandse Nyheder. De Ministerielle Engelske Blade giendrive vel Rygterne om Misforstaaelse imellem Storbrittanien og de Nordamerikanske Fristater, hvilke man saameget mere maae holde for at være ugrundede, som den Engelske Regiering vedbliver at tillade den stærke Udvandring til Nordamerika, (saa at 4 Skibe ere allene afseilede dertil i Aar fra Staden Dumfries i Skotland med Udvandrede, hvilke for det meeste ere ikke uformuende Landmænd), og det nu hedder fra Wassington at Grændseberigtigelsen imellem Nordamerikanerne og Englænderne, ere afsluttede paa den Maade, at alle Øer i Bugten Pasteqvamady (som ligger imellem den Nordamerikanske Stat Maine og den Engelske nye Brunsvig), blive aftraadte til England paa Øerne Moose, Dudley og Frederik nær. Men Forholdet imellem Fristaterne og Spanien er høist krigerisk, den Nordamerikanske Statssecretair Hr. John Qvincy Adams har under 12te Marts tilstillet den Spanske Minister i Wasfington, Ridder Omis (i hvis Sted Kongen af Spanien nu har udvalgt Hr. Serna), en Skrivelse, hvori, som man skriver fra London, en Herskers Tone bliver ført, og hvori der erklæres Spanien: at Fristaterne have taget Øen Amelig i Besiddelse, fordi Spanien ikke selv kan beskytte den (den Amerikanske Regiering lader Fæstningsværkerne paa Øen istandsætte). Og at man ogsaa vil tage Floriderne i Besiddelse, naar Spanien ikke kan forsvare dem selv. J Henseende til Louisianas Tilbagelevering, frabeder Amerika sig alle videre Forestillinger. Alle de vidtløftige Forhandlings Dokumenter med Spanien ere blevne forelagte Kongressen. Den Engeske Expedition til Nordpolen er afseilet i de sidste Dage af April, som et godt Forbud paa at den vil lykkes, kan den Efterretning betragtes, som er opslaget paa Loyds Kaffeehuus i London den 21de Marts, nemlig at Skibet Grace Packet har under 420 N. B. (altsaa paa Høiden af Gallizien) mødt i Havet en svømmende Jisøe 7 Leaques (de store Engelske Søemile, 20 Mille paa Graden) bred og 3000 Fod høi; hvoraf man kan slutte sig til at den forunderlige Opløsning af de store Jismasser, som have samlet sig ved Nordpolen, varer endnu ved i Aar. - Hvor megen Omsorg, den Engelske Regiering anvender paa alt hvad der hører til at befordre denne ligesaa vanskelige som vigtige Expedition, sees af en Skrivelse fra det Kgl. Schlesvig=Holsteenske-Lauenborgske Cancellie af 21de April, til Overpræsidenten, Grev Blücher i Altona, hvori det ifølge en Anmodning fra den Engelske Regiering, paalægges alle Søefolk, som skulle træffe paa svømmende Flasker i Havet. at være opmærksomme paa dem, og at indberette til det Kgl. Departement for de udenlandske Affairer i Kiøbenhavn, eller til den Engelske Admiralitets Secretair J. W. Croker i London, hvorledes og til hvilken Tid de have fundet disse Flasker, og hvad de have fundet i dem; da Cheferne for de fire Skibe som ere udsendte paa Expeditionen til Nordpolen, have faaet den Ordre, af og til at udkaste saadanne forseglede Flasker, og der at indlægge Beretninger om Skibenes Tilstand. (Erfaringen har nemlig lært, at man paa denne Maade kan med temmelig Sikkerhed bringe Efterretninger over Havet til bort fiernede Kyster, da Strømmen føre dem sikkert derhen). - Man fortæller den Spøg, at der ved en Jllumination i Staden Harvick i England, paa Seiersdagen ved Leipzig den 19de October, blev af En anbragt den Jndskrift: den 19de October 1813 i Moskou for koldt; den 19de October 1813 i Leipzig for hedt; denne Modsætning kan anvendes paa to af Nutidens mærkværdigste Reiser. Den Engelske Expedition til Nordpolen, og Frue Krudeners Reise til Rusland; det kommer nu allene an paa om Naturen vil giøre det ligesaa luunt for den første, som den Russiske Regiering har afkiølet det forden sidste; thi da Frue Krudener ankom til Mitau, indtraf den Ordre, at de fleste Personer af hendes Følge skulle forlade hende; hendes Secretair og Taler Hr. Kellner afreiste strax til Østerrig. – Med Hensyn til de Sværmerier, som denne Dame bestræber sig for at udbrede, er det vel ogsaa at Udgiveren af Tidsskriftet Tilskueren, Doct. Merkel i Riga, har gjort et Udfald paa Nutidens Sværmere og Mystiker, som søge at nedsætte de roelige og sindige Geistliges Værd, som vide at forbinde Fornuften og Troen med hinanden. Jordens Beherskere og deres Hoffergive bestandigen Stof til Omtale; den Østerrigske Keiser og Keiserinde er den 17de April under Jndvaanernes Jubel ankommen til Triest. – Den 7de f. M. indtraf den gamle Konge af Spanien, Carl IV. til Neapel, giennemtrængt af de religiøse Følelser, som hans Religions Begreber indgyde ham, begav han sig strax til den hellige Januarii Capelle, forat bevise hans Reliquier sin Ærefrygt. Konsternes ophøiede Ven, Kronprindsen af Baiern, opholder sig imidlertid i Rom, besøger Antikernes Værksteder, og giør der betydelige Jndkiøb; selv en Yndling hylder han den tydske Ungdoms Mode, og klæder sig i den gamle tydske Dragt. – En anden af de Yndlinger, hvorpaa Tydskland bygger sine Forhaabninger, Kronprindsen af Preussen, har ved det venskabelige Forhold, som nu finder Sted, mellem Europas Magter, tilberedet sig en nye Hæder, da Kongen af Spanien har oversendt ham Ordenen af det gyldne Skind. - Storfyrste Nicolaus er kommen tilbage den 19de Marts til Moscau, fra sin Reise i det Jndre af Riget, og bereder sig til at modtage sin Kongelige Svigerfader. - Den Russiske Keiserinde Maria har aflagt et Besøg hos Greve Rasumovsky paa hans Lyststed Gorinka ved Moscau, som er saa udmærket ved sin fortreffelige Botaniske Have, dens Bestyrer Professor Fischer, forundredes over Hendes Majestæts udbredte Jndsigter i Plante videnskaben. – Den Russiske Keiser tilvender sig alles Hierter, under sit Ophold i Warschau, han beskiæftiger sig ikke allene med Regierings Anliggenderne; men besøger ogsaa Fængslerne, og sørger for enkelte privat Personers Vel; den Tale som han holdt paa Rigsdagen, opfylder den hele Russiske Nation med glade Forhaabninger; man anvender Schillers skiønne Ord paa ham: at en ophøiet Siæl søger ikke det Store i Menneskelivet; men lægger det selv ind deri. - J Polen ere udkomne to Skrifter om Jøderne, det ene under den Titel Ubedrageligt Middel til at giøre Jøderne til ærlige Folk og gode Jndvaanere. – Fyrste Jablonovsky er ankommen til Cracau med General Kosciuzkos Liig, indtil videre er det nedsat i den hellige Florians Kirke, indtil det kan blive høitideligt bisat i Slotskirken. – Den 6te Februar er Kongen af Brasilien og Portugal bleven kronet i Rio Janeiro. - Hr. Latrobe har udgivet en Journal over sin Reise i Sydafrika, hvori han fortæller og sit Besøg hos Bonaparte. Da B. ikke kan lide Gouverneuren paa St. Helena, Sir Huson Lowe, saa betiener han sig af Sir Thomas Reade, som Mellemhandler, og som taler godt Jaliensk, naar han har noget at forhandle med ham. Han vil ikke til at tillægge de fremmede Tropper Tapperhed. Engang skal han have sagt: at han har oplevet saa mange uventede Begivenheder i sit Liv, saa at det slet ikke forekommer ham utroeligt, at den Brittiske Regiering vil engang kalde ham tilbage til Europa (vil nu ogsaa Napoleon til at forøge Propheternes Antal i vor Tidsalder,). - Hans hengivne Tilhænger, Hertugen af Rovigo (General Sevary, har fra sit Forviisnings=Opholdsted Gräz i Steyermark, bekiendtgjort: at de Memoirer, som i London ere udgivne i hans Navn, ere uægte; han har vel skrevet saadanne; men ikke endnu givet Jhændehaveren af sit Manuskript, Tilladelse til at udgive dem. - Der meldes fra Hamborg, at to Danske have duelleret for nyelig udenfor Staden i Haven ved Harvestedhude (efter Rygtet en Hr. Scheel og en Husarofficeer Bartels). Denne sidste faldt ved det første Skud, og han tilligemed Secundanterne toge strax Flugten; den Dræbtes efterladte Brud skal have været den uskyldige Aarsag til denne sørgelige Kamp.